text: Hvem savner en 25 års medalje fra Hjemmeværnet?
  08 marts 2012 kl. 10.42
  I forbindelse med en ransagning har lokalpolitiet i Sønderborg fundet en medalje fra Hjemmeværnet, som kan være stjålet. Politiet vil gerne vide, hvor den eventuelt er stjålet fra.
  Medaljen gives efter 25 års tjeneste ved Hjemmeværnet. Den ligger i en original kasse. 
  Har man selv mistet sådan en medalje, eller kender nogen der har mistet en, bedes man kontakte kriminalassistent Jens Erik Bendixen på direkte telefon 56 42 41 34.
  